43. ΒΑΣΙΛΙΚΟΝ ΔΙΑΤΑΓΜΑ της 13 Ιαν./4 Μαρτ. 1970 (ΦΕΚ Δ΄ 43) Περί τροποποιήσεως του ρυμοτομικού σχεδίου Πειραιώς και επιβολής στοών. Έχοντες υπ’ όψιν τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 3, 9 λαο 70 αυτού, και ιδόντες την υπ’ αριθ. 190/1969 πράξιν του Δημοτικού Συμβουλίου Πειραιώς, τας υπ’ αριθ. 716/1969 και 2457/1969 γνωμοδοτήσεις του Συμβουλίου Δημοσίων Έργων (Τμήμα Μελετών), ως και την υπ’ αριθ. 1084/1969 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-Εγκρίνεται η τροποποίησις του ρυμοτομικού σχεδίου Πειραιώς εις την περιοχήν της οδού Φαλήρου και των σιδηροδρομικών γραμμών, εις την οδόν Μουτσοπούλου από της οδού Βασιλικών μέχρι της οδού Αθηνών, εις την οδόν Αθηνών από της οδού Ναυλέρη μέχρι της οδού Ρετσίνα, ως και η επιβολή στοών πλάτους 3,50 και 4,00 μέτρων, καθ’ όλον το ύψος του ισογείου των οικοδομών των ανεγειρομένων επί των ως άνω τμημάτων των οδών Μουτσοπούλου και Αθηνών και επί του μεταξύ των οδών Νικολετοπούλου και Ναυλέρη τμήματος της οδού Αθηνών, ως και επί του μεταξύ των οδών Αλών και Ρετσίνα τμήματος της οδού Αγ. Διονυσίου, ως εμφαίνεται εις τα, υπό του Προϊσταμένου της Υπηρεσίας Οικισμού, τεθεωρημένα δια της υπ’ αριθ. Ε.49308/1969 πράξεως αυτού, 2 σχετικά πρωτότυπα διαγράμματα υπό κλίμακα 1:1000, ώντινων συνοπτικά αντίτυπα δημοσιεύονται κατωτέρω. Άρθρ.2.-Δια την κατασκευήν των δια του άρθρ. 1 του παρόντος επιβαλλομένων στοών έχουσιν εφαρμογήν αι διατάξεις των παρ. 3, 4 και 5 του άρθρ. 2 και των άρθρ. 3 και 4 του από 5 Σεπτ. 1956 Β.Δ/τος «περί τροποποιήσεως του σχεδίου Αθηνών και κατασκευής στοών» (ΦΕΚ 208/Α), του άρθρ. 9 του από 6.10.1961 Β.Δ/τος «περί τροποποιήσεως και συμπληρώσεως του από 5.9.1956 Β.Δ/τος κλπ.» (ΦΕΚ 125/Δ), του από 28.7.1964 Β.Δ/τος «περί συμπληρώσεως του από 5.9.1956 Β.Δ/τος «περί τροποποιήσεως του σχεδίου Αθηνών κλπ.» (ΦΕΚ 122/Δ) και του από 26.7.1965 Β.Δ/τος «περί συμπληρώσεως του από 5.9.1956 Β.Δ/τος «περί τροποποιήσεως του σχεδίου Αθηνών κλπ.» (ΦΕΚ 127/Δ). Εις τον αυτόν επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Ακολουθούν διαγράμματα. 